Poliisi mu Kampala ekutte emotoka bbiri agafa e mulago ezibadde zikozesebwa okusaabaza abantu okuva mu Katanga e Wandegeya nga babatwala e Kanungu mu kifo ky’abalwadde.Okusinziira ku Poliisi emotoka zino zakwatiddwa ku Check Point y’e Wandegeya oluvannyuma lw’okutemezebwako. Emotoka zino kuliko UAB 355Z ne UAH 832W nga za kitongole ki Revival Fire Ministries ekisagibwa mu United Kingdom.Omwogezi wa Poliisi mu Kampala n’emiriraano Patrick Onyango agamba nti abasaabaze 4 nga buli omu bamusasuzza emitwalo 10 okubatwala. Ddereeva omu Sserukenya David akwatiddwa era nga akuumirwa ku Poliisi y’e Wandegeya ate ye munne adduse.Onyango agamba nti emotoka zino bwezikebereddwa musangiddwamu ensawo z’omuceere, sukaali, amatooke n’ebintu ebirala era wano webasizidde okulagira ab’ebyokwerinda okwekaanya entambu y’emotoka zino.
Share.
lug_Latn eng_Latn